09

Αρτέμιδα, 31/03/2023

Αρ. Πρωτ.: 233



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

---------------------------------------------------

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΑΤΤΙΚΗΣ

Δ/ΝΣΗ Δ/ΘΜΙΑΣ ΕΚΠ/ΣΗΣ ΑΝΑΤ. ΑΤΤΙΚΗΣ

2Ο ΓΕΝΙΚΟ ΛΥΚΕΙΟ ΑΡΤΕΜΙΔΑΣ

Ταχ. Δ/νση: Λ. Βραυρώνος 320,

Στάση 2ο Λύκειο, 190 16, Αρτέμιδα

Τηλ.: 22940-45545

Πληροφορίες: Γεωργιάδου Α.

Email: mail@2lyk-artem.att.sch.gr

**ΘΕΜΑ: Προκήρυξη εκδήλωσης ενδιαφέροντος για 2μερη εκπαιδευτική εκδρομή στην Πάτρα**

 **Χαρακτηριστικά στοιχεία της εκδρομής:**

* Προορισμός: Πάτρα
* Αναχώρηση: 27/04/2023
* Επιστροφή: 28/04/2023 (1 διανυκτέρευση).
* Μεταφορικό μέσο: Ένα τουριστικό λεωφορείο όχι παλαιότερο 8ετίας, απλό ή διώροφο (ανάλογα με τον αριθμό των μαθητών), με τις απαραίτητες προδιαγραφές και έγγραφα καταλληλότητας (ζώνες-ΚΤΕΟ κλπ) όπως ορίζει ο νόμος.
* Αριθμός συμμετεχόντων: 55-60 μαθητές και 4 συνοδοί καθηγητές.
* Κατάλυμα: Ξενοδοχείο 4 αστέρων στην πόλη της Πάτρας με ημιδιατροφή και πρωινό σε μπουφέ.
* Διαμονή σε δίκλινα, τρίκλινα ή τετράκλινα δωμάτια για μαθητές και μονόκλινα για τους συνοδούς καθηγητές, κατά προτίμηση να βρίσκονται συγκεντρωμένα στον ίδιο όροφο ή στην ίδια πτέρυγα του ξενοδοχείου και να υπάρχει προσωπικό ασφαλείας και για τις βραδινές ώρες.
* Γραπτή επιβεβαίωση ξενοδοχείων για διαθεσιμότητα δωματίων στις συγκεκριμένες ημερομηνίες.
* Δωρεάν συμμετοχή των 4 συνοδών καθηγητών και πλήρη κάλυψη των εξόδων τους.
* Συνοδός του Γραφείου καθ’ όλη τη διάρκεια της εκδρομής.
* Υπεύθυνη δήλωση ότι το ταξιδιωτικό γραφείο διαθέτει ειδικό σήμα και πληροί τις νόμιμες προϋποθέσεις λειτουργίας.
* Ασφάλιση Ευθύνης Διοργανωτή.
* Ασφάλιση για ιατροφαρμακευτική περίθαλψη και γενικά κάλυψη εξόδων σε περίπτωση ατυχήματος ή ασθένειας.
* Λεωφορείο στη διάθεση των μαθητών σε όλη τη διάρκεια της ημέρας για επισκέψεις, εκδρομές και εξόδους, χωρίς πρόσθετη οικονομική επιβάρυνση.
* Στην προσφορά πρέπει οπωσδήποτε να αναγράφεται η ονομασία, η κατηγορία και η ιστοσελίδα του ξενοδοχείου.
* Σε περίπτωση που το πρακτορείο αθετήσει τη συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
* Τελική συνολική τιμή οργανωμένου ταξιδιού (συμπεριλαμβανομένου Φ.Π.Α.).
* Επιβάρυνση ανά μαθητή (συμπεριλαμβανομένου Φ.Π.Α.).
* Αποδείξεις ανά μαθητή ονομαστικά.
* Επίσης αιτούμεθα δωρεάν συμμετοχές για οικονομικά αδύναμους μαθητές, αναλογικά με τον αριθμό των συμμετεχόντων στην εκδρομή.
* Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
* Επιπλέον, η προσφορά πρέπει να υπάρχει οπωσδήποτε στο φάκελο και σε ηλεκτρονική μορφή (.doc ή .pdf).
* Εκδήλωση ενδιαφέροντος μέχρι την Τετάρτη 05 Απριλίου 2023 και ώρα 12:30 στο γραφείο της Διευθύντριας του 2ου ΓΕΛ Αρτέμιδας.
* Γίνονται δεκτές προσφορές σε κλειστό φάκελο και όχι μέσω ηλεκτρονικού ταχυδρομείου.

Η ΔΙΕΥΘΥΝΤΡΙΑ

Δρ. ΓΕΩΡΓΙΑΔΟΥ ΑΝΘΗ

ΠΕ05-ΓΑΛΛΙΚΗΣ ΦΙΛΟΛΟΓΙΑΣ